title: 2010/674/EU: Rådets afgørelse af 26. juli 2010 om undertegnelse og midlertidig anvendelse af en aftale mellem Den Europæiske Union, Island, Liechtenstein og Norge om en EØS-finansieringsmekanisme for 2009-2014, en aftale mellem Den Europæiske Union og Norge om en norsk finansieringsmekanisme for perioden 2009-2014, en tillægsprotokol til overenskomsten mellem Det Europæiske Økonomiske Fællesskab og Island om de særlige bestemmelser, der gælder for indførsel i Den Europæiske Union af visse former for fisk og fiskevarer for perioden 2009-2014, og en tillægsprotokol til overenskomsten mellem Det Europæiske Økonomiske Fællesskab og Norge om de særlige bestemmelser, der gælder for indførsel i Den Europæiske Union af visse former for fisk og fiskevarer for perioden 2009-2014#Aftale mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme for 2009-2014#Aftale mellem Kongeriget Norge og Den Europæiske Union om en norsk finansieringsmekanisme for perioden 2009-2014#Tillægsprotokol til overenskomsten mellem Det Europæiske Økonomiske Fællesskab og Republikken Island#Tillægsprotokol til overenskomsten mellem Det Europæiske Økonomiske Fællesskab og Kongeriget Norge

text:
               9.11.2010

               DA

               Den Europæiske Unions Tidende

               L 291/1

         RÅDETS AFGØRELSE
   af 26. juli 2010
   om undertegnelse og midlertidig anvendelse af en aftale mellem Den Europæiske Union, Island, Liechtenstein og Norge om en EØS-finansieringsmekanisme for 2009-2014, en aftale mellem Den Europæiske Union og Norge om en norsk finansieringsmekanisme for perioden 2009-2014, en tillægsprotokol til overenskomsten mellem Det Europæiske Økonomiske Fællesskab og Island om de særlige bestemmelser, der gælder for indførsel i Den Europæiske Union af visse former for fisk og fiskevarer for perioden 2009-2014, og en tillægsprotokol til overenskomsten mellem Det Europæiske Økonomiske Fællesskab og Norge om de særlige bestemmelser, der gælder for indførsel i Den Europæiske Union af visse former for fisk og fiskevarer for perioden 2009-2014
   (2010/674/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Følgende finansieringsmekanismer og samarbejdsprogrammer udløb den 30. april 2009:

                           —

                           EØS-finansieringsmekanismen for 2004-2009, der er fastlagt i protokol 38a til aftalen om Det Europæiske Økonomiske Samarbejdsområde (»EØS-aftalen«) (1), og som sidenhen er blevet suppleret med et addendum i 2007, efter at Bulgarien og Rumænien blev kontraherende parter i EØS-aftalen (2)

                           —

                           den norske finansieringsmekanisme for 2004-2009, der er fastlagt i aftalen mellem Kongeriget Norge og Det Europæiske Fællesskab om en norsk finansieringsmekanisme for perioden 2004-2009 (3)

                           —

                           samarbejdsprogrammet, der er nævnt i aftalen i form af brevveksling mellem Det Europæiske Fællesskab og Kongeriget Norge om et samarbejdsprogram for økonomisk vækst og bæredygtig udvikling i Bulgarien (4), og

                           —

                           samarbejdsprogrammet, der er nævnt i aftalen i form af brevveksling mellem Det Europæiske Fællesskab og Kongeriget Norge om et samarbejdsprogram for økonomisk vækst og bæredygtig udvikling i Rumænien (5).

               (2)

               Der er fortsat behov for at mindske de økonomiske og sociale uligheder i Det Europæiske Økonomiske Samarbejdsområde. Derfor bør der oprettes en ny mekanisme for finansielle bidrag fra EØS-/EFTA-staterne og en ny norsk finansieringsmekanisme.

               (3)

               Til det formål har Kommissionen på vegne af Unionen forhandlet en aftale med Island, Liechtenstein og Norge om en ny EØS-finansieringsmekanisme for perioden 2009-2014 samt et bilag til aftalen. Bilaget vil blive fastlagt i form af en protokol, der benævnes protokol 38b til EØS-aftalen. Desuden har Kommissionen på vegne af Unionen forhandlet en aftale med Norge om en ny norsk finansieringsmekanisme for perioden 2009-2014.

               (4)

               Med forbehold af deres indgåelse på et senere tidspunkt bør disse aftaler undertegnes.

               (5)

               De særlige bestemmelser, der gælder for indførsel i Unionen af visse former for fisk og fiskevarer med oprindelse i Island og Norge, som er fastlagt følgende protokoller, udløb den 30. april 2009 og bør gennemgås i overensstemmelse med artikel 2 i hver af disse protokoller:

                           —

                           tillægsprotokol til overenskomsten mellem Det Europæiske Økonomiske Fællesskab og Republikken Island som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (6)

                           —

                           tillægsprotokol til overenskomsten mellem Det Europæiske Økonomiske Fællesskab og Kongeriget Norge som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (7)

                           —

                           tillægsprotokol til overenskomsten mellem Det Europæiske Økonomiske Fællesskab og Republikken Island som følge af Republikken Bulgariens og Rumæniens tiltrædelse af Den Europæiske Union (8)

                           —

                           tillægsprotokol til overenskomsten mellem Det Europæiske Økonomiske Fællesskab og Kongeriget Norge som følge af Republikken Bulgariens og Rumæniens tiltrædelse af Den Europæiske Union (9).

               (6)

               Til det formål har Kommissionen på vegne af Unionen forhandlet nye tillægsprotokoller til disse frihandelsaftaler med henholdsvis Island og Norge med henblik på at fastlægge særlige bestemmelser for indførsel i Unionen af visse former for fisk og fiskevarer med oprindelse i Island og Norge for perioden 2009-2014.

               (7)

               Med forbehold af deres indgåelse på et senere tidspunkt bør disse tillægsprotokoller undertegnes.

               (8)

               Erstatningen af de eksisterende finansieringsmekanismer med nye mekanismer, der vedrører andre tidsperioder, andre beløb og andre gennemførelsesbestemmelser, samt fornyelsen og udvidelsen af de indrømmelser, der vedrører visse former for fisk og fiskevarer, udgør som helhed en væsentlig udvikling af associeringen med EØS-/EFTA-staterne, hvilket begrunder henvisningen til artikel 217 i traktaten om Den Europæiske Unions funktionsmåde.

               (9)

               Indtil afslutningen af de procedurer, der er nødvendige for deres indgåelse, bør de i betragtning 3 nævnte aftaler og de i betragtning 7 nævnte protokoller anvendes midlertidigt —

         VEDTAGET DENNE AFGØRELSE:
   Artikel 1
   Undertegnelsen af følgende aftaler og protokoller godkendes herved på Unionens vegne med forbehold af deres indgåelse:

               —

               Aftale mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme for 2009-2014 samt bilaget hertil

               —

               Aftale mellem Den Europæiske Union og Kongeriget Norge om en norsk finansieringsmekanisme for perioden 2009-2014

               —

               Tillægsprotokol til overenskomsten mellem Det Europæiske Økonomiske Fællesskab og Republikken Island samt bilaget hertil

               —

               Tillægsprotokol til overenskomsten mellem Det Europæiske Økonomiske Fællesskab og Kongeriget Norge samt bilaget hertil.

         Teksten til aftalerne og tillægsprotokollerne og bilagene hertil er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne disse aftaler og protokoller på Unionens vegne med forbehold af deres indgåelse.
   Artikel 3
   I afventning af afslutningen af procedurerne for deres indgåelse anvendes de i artikel 1 nævnte aftaler og protokoller midlertidigt fra følgende datoer:

               —

               aftalen mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme for 2009-2014 samt bilaget hertil, fra den første dag i den første måned efter deponeringen af den sidste meddelelse med henblik herpå

               —

               aftalen mellem Den Europæiske Union og Kongeriget Norge om en norsk finansieringsmekanisme for perioden 2009-2014, fra den første dag i den første måned efter deponeringen af den sidste meddelelse med henblik herpå

               —

               tillægsprotokollen til overenskomsten mellem Det Europæiske Økonomiske Fællesskab og Republikken Island samt bilaget hertil, fra den første dag i den tredje måned efter deponeringen af den sidste meddelelse med henblik herpå

               —

               tillægsprotokollen til overenskomsten mellem Det Europæiske Økonomiske Fællesskab og Kongeriget Norge samt bilaget hertil, fra den første dag i den tredje måned efter deponeringen af den sidste meddelelse med henblik herpå.

         Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 26. juli 2010.

            På Rådets vegne

         S. VANACKERE

            Formand

      (1)  EUT L 130 af 29.4.2004, s. 14.

      (2)  EUT L 221 af 25.8.2007, s. 18.

      (3)  EUT L 130 af 29.4.2004, s. 81.

      (4)  EUT L 221 af 25.8.2007, s. 46.

      (5)  EUT L 221 af 25.8.2007, s. 52.

      (6)  EUT L 130 af 29.4.2004, s. 85.

      (7)  EUT L 130 af 29.4.2004, s. 89.

      (8)  EUT L 221 af 25.8.2007, s. 58.

      (9)  EUT L 221 af 25.8.2007, s. 62.

      AFTALE
      mellem Den Europæiske Union, Island, Fyrstendømmet Liechtenstein og Kongeriget Norge om en EØS-finansieringsmekanisme for 2009-2014
      DEN EUROPÆISKE UNION,
      ISLAND,
      FYRSTENDØMMET LIECHTENSTEIN OG
      KONGERIGET NORGE,
      SOM TAGER I BETRAGTNING, at parterne i aftalen om Det Europæiske Økonomiske Samarbejdsområde (»EØS-aftalen«) blev enige om behovet for at mindske de økonomiske og sociale uligheder mellem deres regioner med henblik på at fremme den fortsatte og harmoniske styrkelse af de handelsmæssige og økonomiske forbindelser mellem parterne,
      SOM TAGER I BETRAGTNING, at EFTA-staterne for at bidrage til dette formål har oprettet en finansieringsmekanisme inden for rammerne af Det Europæiske Økonomiske Samarbejdsområde,
      SOM TAGER I BETRAGTNING, at bestemmelserne om EØS-finansieringsmekanismen for perioden 2004-2009 er fastlagt i protokol 38a og addendummet til protokol 38a til EØS-aftalen,
      SOM TAGER I BETRAGTNING, at der fortsat er behov for at mindske de økonomiske og sociale uligheder i Det Europæiske Økonomiske Samarbejdsområde, hvorfor der bør oprettes en ny mekanisme for finansielle bidrag fra EØS-/EFTA-staterne for perioden 2009-2014,
      HAR BESLUTTET AT INDGÅ FØLGENDE AFTALE:
      Artikel 1
      Teksten til artikel 117 i EØS-aftalen affattes således:

         »Bestemmelserne om finansieringsmekanismer er fastlagt i protokol 38, 38a og addendummet til protokol 38a samt protokol 38b.«.

      Artikel 2
      En ny protokol 38b indsættes efter protokol 38a til EØS-aftalen. Teksten til protokol 38b fremgår af bilaget til denne aftale.
      Artikel 3
      Denne aftale ratificeres eller godkendes af parterne efter deres egne procedurer. Ratifikations- eller godkendelsesinstrumenterne deponeres hos Generalsekretariatet for Rådet for Den Europæiske Union.
      Den træder i kraft den første dag i den anden måned efter deponeringen af det sidste ratifikations- eller godkendelsesinstrument.
      I afventning af afslutningen af de i stk. 1 og 2 omhandlede procedurer, anvendes denne aftale midlertidigt fra den første dag i den første måned efter deponeringen af den sidste meddelelse med henblik herpå.
      Artikel 4
      Denne aftale, der er udfærdiget i ét eksemplar på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk, islandsk og norsk, idet hver af disse tekster har samme gyldighed, deponeres hos Generalsekretariatet for Rådet for Den Europæiske Union, som fremsender en bekræftet kopi til hver af parterne i denne aftale.

         Съставено в Брюксел на двадесет и осми юли две хиляди и десета година и деветнадесети август две хиляди и десета година.
         Hecho en Bruselas, el veintiocho de julio de dos mil diez y el diecinueve de agosto de dos mil diez.
         V Bruselu dne 28. července 2010 a 19. srpna 2010.
         Udfærdiget i Bruxelles, den 28. juli 2010 og den 19. august 2010.
         Geschehen zu Brüssel am 28. Juli 2010 und am 19. August 2010.
         Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
         Έγινε στις Βρυξέλλες, στις 28 Iουλίου 2010 και στις 19 Αυγούστου 2010.
         Done at Brussels on the twenty-eighth day of July and on the nineteenth day of August in the year two thousand and ten.
         Fait à Bruxelles, le vingt-huit juillet deux mil dix et le dix-neuf août deux mil dix.
         Fatto a Bruxelles, addì ventotto luglio duemiladieci e diciannove agosto duemiladieci.
         Briselē, 2010. gada 28. jūlijā un 2010. gada 19. augustā
         Priimta Briuselyje 2010 m. liepos 28 d. ir 2010 m. rugpjūčio 19 d.
         Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
         Magħmul fi Brussell, it-28 ta’ Lulju 2010 u d-19 ta’ Awwissu 2010.
         Gedaan te Brussel, 28 juli 2010 en 19 augustus 2010.
         Sporządzono w Brukseli dnia 28 lipca 2010 r. i 19 sierpnia 2010 r.
         Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
         Întocmit la Bruxelles, 28 iulie 2010 și 19 august 2010.
         V Bruseli dvadsiateho ôsmeho júla dvetisícdesať a devätnásteho augusta dvetisícdesať.
         V Bruslju, 28. julija 2010 in 19. avgusta 2010.
         Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
         Som skedde i Bryssel den tjugoåttonde juli tjugohundratio och den nittonde augusti tjugohundratio.
         Gert í Brussel, 28. júlí 2010 og 19. ágúst 2010.
         Utferdiget i Brussel, den 28. juli 2010 og den 19. august 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            Für das Fürstentum Liechtenstein

            For Konveriket Norge

         BILAG

            PROTOKOL 38 B

            OM EØS-FINANSIERINGSMEKANISMEN (2009-2014)

         Artikel 1
         Island, Liechtenstein og Norge (»EFTA-staterne«) bidrager til mindskelsen af de økonomiske og sociale uligheder i Det Europæiske Økonomiske Samarbejdsområde og til styrkelsen af deres forbindelser til modtagerlandene gennem finansielle bidrag på de i artikel 3 angivne prioriterede områder.
         Artikel 2
         Det samlede finansielle bidrag som fastsat i artikel 1 andrager 988,5 mio. EUR, som stilles til rådighed i form af forpligtelsesbevillinger i årlige trancher på 197,7 mio. EUR i perioden fra den 1. maj 2009 til og med den 30. april 2014.
         Artikel 3
         1.   Det finansielle bidrag stilles til rådighed på følgende prioriterede områder:

                     a)

                     miljøbeskyttelse og miljøforvaltning

                     b)

                     klimaforandringer og vedvarende energi

                     c)

                     civilsamfundet

                     d)

                     menneskelig og social udvikling

                     e)

                     beskyttelse af kulturarven.

               2.   Akademisk forskning kan være støtteberettiget, forudsat at den retter sig mod et eller flere af de prioriterede områder.
         3.   Det vejledende tildelingsmål for hvert modtagerland er mindst 30 % for de prioriterede områder a) og b) i kombination og 10 % for det prioriterede område c). I overensstemmelse med den i artikel 8, stk. 2, angivne procedure vælges, koncentreres og tilpasses de prioriterede områder på en fleksibel måde efter det enkelte modtagerlands behov, idet der tages hensyn til landets henholdsvis bidragets størrelse.
         Artikel 4
         1.   EFTA-bidraget må ikke overstige 85 % af programomkostningerne. I særlige tilfælde kan det dække op til 100 % af programomkostningerne.
         2.   Gældende regler om statsstøtte skal overholdes.
         3.   Europa-Kommissionen gennemgår alle programmer og enhver væsentlig ændring i et program for at undersøge, om de er forenelige med Den Europæiske Unions målsætninger.
         4.   EFTA-staternes ansvar for projekterne er begrænset til at stille midler til rådighed i overensstemmelse med den aftalte plan. Der påtages intet ansvar over for tredjemand.
         Artikel 5
         Midlerne stilles til rådighed for følgende modtagerlande: Bulgarien, Den Tjekkiske Republik, Estland, Grækenland, Spanien, Cypern, Letland, Litauen, Ungarn, Malta, Polen, Portugal, Rumænien, Slovenien og Slovakiet.
         Spanien tildeles et beløb på 45,85 mio. EUR i overgangsstøtte for perioden fra den 1. maj 2009 og indtil den 31. december 2013. Under hensyntagen til overgangsjusteringer stilles de resterende midler til rådighed i overensstemmelse med følgende fordelingsnøgle:

                     Midler
                     (mio. EUR)

                     Bulgarien

                     78,60

                     Den Tjekkiske Republik

                     61,40

                     Estland

                     23,00

                     Grækenland

                     63,40

                     Cypern

                     3,85

                     Letland

                     34,55

                     Litauen

                     38,40

                     Ungarn

                     70,10

                     Malta

                     2,90

                     Polen

                     266,90

                     Portugal

                     57,95

                     Rumænien

                     190,75

                     Slovenien

                     12,50

                     Slovakiet

                     38,35

               Artikel 6
         Med henblik på at omfordele eventuelle ikke-bevilgede midler til højtprioriterede projekter fra et hvilket som helst modtagerland foretages der en gennemgang i november 2011 og igen i november 2013.
         Artikel 7
         1.   Det finansielle bidrag, der er fastsat i denne protokol, koordineres snævert med det bilaterale bidrag fra Norge, som er fastsat i den norske finansieringsmekanisme.
         2.   Især skal EFTA-staterne sikre, at ansøgningsprocedurerne og gennemførelsesbestemmelserne i det væsentlige er identiske for begge de finansieringsmekanismer, der er nævnt i det foregående stykke.
         3.   Der skal efter omstændighederne tages hensyn til eventuelle relevante ændringer i Den Europæiske Unions samhørighedspolitikker.
         Artikel 8
         Følgende skal gælde for gennemførelsen af EØS-finansieringsmekanismen:

                     1.

                     Der anlægges den højeste grad af åbenhed, ansvarlighed og omkostningseffektivitet i alle faser af gennemførelsen, ligesom principperne om god forvaltningsskik, bæredygtig udvikling og ligestilling overholdes. Målsætningerne for EØS-finansieringsmekanismen forfølges i et tæt samarbejde mellem modtagerlandene og EFTA-staterne.

                     2.

                     For at sikre en effektiv og målrettet gennemførelse og under hensyntagen til nationale prioriteter udarbejder EFTA-staterne sammen med det enkelte modtagerland et aftalememorandum, hvori den flerårige programmering og strukturerne for forvaltning og kontrol fastlægges.

                     3.

                     Efter udarbejdelsen af aftalememorandummet fremsender modtagerlandet forslag til programmer. EFTA-staterne vurderer og godkender forslagene og indgår tilskudsaftaler med modtagerlandet for hvert program. Detaljeringsgraden i programmet afstemmes efter bidragets størrelse. Inden for de enkelte programmer kan der undtagelsesvis specificeres projekter, herunder betingelser for deres udvælgelse, godkendelse og kontrollen heraf, i henhold til de i stk. 8 nævnte gennemførelsesbestemmelser.
                     Gennemførelsen af de aftalte programmer påhviler modtagerlandene. Modtagerlandene sørger for hensigtsmæssige forvaltnings- og kontrolsystemer for at sikre et sundt system for gennemførelse og forvaltning.

                     4.

                     Hvor det er hensigtsmæssigt, bringes partnerskaber i anvendelse i forbindelse med forberedelsen, gennemførelsen, overvågningen og evalueringen af de finansielle bidrag for at sikre bred deltagelse. I partnerskaber kan bl.a. indgå lokale, regionale og nationale niveauer samt den private sektor, civilsamfundet og arbejdsmarkedsparter i modtagerlandene og EFTA-staterne.

                     5.

                     Kontrolsystemet for forvaltning af EØS-finansieringsmekanismen sikrer, at princippet om forsvarlig økonomisk forvaltning overholdes. EFTA-staterne kan udføre kontroller i henhold til deres interne krav. Til det formål stiller modtagerlandene alle nødvendige former for bistand, oplysninger og dokumentation til rådighed. EFTA-staterne kan i tilfælde af uregelmæssigheder suspendere finansieringen og kræve midlerne tilbagebetalt.

                     6.

                     Ethvert projekt, der indgår i de flerårige programmer i modtagerlandene, kan gennemføres i et samarbejde mellem enheder i modtagerlandene og i EFTA-staterne i overensstemmelse med de gældende regler om offentlige indkøb.

                     7.

                     EFTA-staternes administrationsomkostninger afholdes ud af det samlede beløb, der er nævnt i artikel 2, og vil blive specificeret i de i stk. 8 nævnte gennemførelsesbestemmelser.

                     8.

                     EFTA-staterne nedsætter et udvalg til at varetage den samlede forvaltning af EØS-finansieringsmekanismen. Yderligere bestemmelser om gennemførelse af EØS-finansieringsmekanismen vil blive fastsat af EFTA-staterne efter samråd med modtagerlandene. EFTA-staterne bestræber sig på at fastsætte disse bestemmelser inden underskrivelsen af aftalememorandummet.

               Artikel 9
         Ved udløbet af den femårige periode og med forbehold af de rettigheder og forpligtelser, der følger af aftalen, undersøger de kontraherende parter i henhold til aftalens artikel 115, om der fortsat er behov for at mindske økonomiske og sociale uligheder i Det Europæiske Økonomiske Samarbejdsområde.

      AFTALE
      mellem Kongeriget Norge og Den Europæiske Union om en norsk finansieringsmekanisme for perioden 2009-2014
      Artikel 1
      Kongeriget Norge forpligter sig til i en femårig periode at bidrage til mindskelsen af de økonomiske og sociale uligheder i Det Europæiske Økonomiske Samarbejdsområde og til styrkelsen af sine forbindelser til modtagerlandene gennem en særskilt norsk finansieringsmekanisme på de i artikel 3 angivne prioriterede områder.
      Artikel 2
      Det samlede finansielle bidrag som fastsat i artikel 1 andrager 800 mio. EUR, som stilles til rådighed i form af forpligtelsesbevillinger i årlige trancher på 160 mio. EUR i perioden fra den 1. maj 2009 til og med den 30. april 2014.
      Artikel 3
      Det finansielle bidrag stilles til rådighed på følgende prioriterede områder:

                  a)

                  opsamling og oplagring af CO2

                  b)

                  grøn innovation inden for industrien

                  c)

                  forskning og stipendier

                  d)

                  menneskelig og social udvikling

                  e)

                  retlige og indre anliggender

                  f)

                  fremme af anstændigt arbejde og trepartsdialog.

            Tildelingsmålet for det prioriterede område a) skal være mindst 20 %. Det tages behørigt hensyn til det enkelte modtagerlands behov og størrelse.
      Der afsættes 1 % af bidraget til hvert modtagerland til en fond til fremme af anstændigt arbejde og trepartsdialog, som skal forvaltes af en enhed, der udpeges af Kongeriget Norge, og i overensstemmelse med den i artikel 5 nævnte fordelingsnøgle.
      Artikel 4
      Det norske bidrag må ikke overstige 85 % af programomkostningerne. I særlige tilfælde kan det dække op til 100 % af programomkostningerne.
      Gældende regler om statsstøtte skal overholdes.
      Europa-Kommissionen gennemgår alle programmer og enhver væsentlig ændring i et program for at undersøge, om de er forenelige med Den Europæiske Unions målsætninger.
      Kongeriget Norges ansvar for projekterne er begrænset til at stille midler til rådighed i overensstemmelse med den aftale plan. Der påtages intet ansvar over for tredjemand.
      Artikel 5
      Midlerne stilles til rådighed for følgende modtagerlande: Bulgarien, Den Tjekkiske Republik, Estland, Cypern, Letland, Litauen, Ungarn, Malta, Polen, Rumænien, Slovenien og Slovakiet i overensstemmelse med følgende fordelingsnøgle:

                  Modtagerland

                  Midler (mio. EUR)

                  Bulgarien

                  48,00

                  Cypern

                  4,00

                  Den Tjekkiske Republik

                  70,40

                  Estland

                  25,60

                  Letland

                  38,40

                  Litauen

                  45,60

                  Ungarn

                  83,20

                  Malta

                  1,60

                  Polen

                  311,20

                  Rumænien

                  115,20

                  Slovenien

                  14,40

                  Slovakiet

                  42,40

            Artikel 6
      Med henblik på at omfordele eventuelle ikke-bevilgede midler til højtprioriterede projekter fra et hvilket som helst modtagerland foretages der en gennemgang i november 2011 og igen i november 2013.
      Artikel 7
      Det finansielle bidrag, der er fastsat i artikel 1, koordineres snævert med bidraget fra EFTA-staterne, som er fastsat i EØS-finansieringsmekanismen.
      Især skal Kongeriget Norge sikre, at ansøgningsprocedurerne og gennemførelsesbestemmelserne i det væsentlige er identiske for begge de finansieringsmekanismer, der er nævnt i det foregående stykke.
      Der skal efter omstændighederne tages hensyn til eventuelle relevante ændringer i Den Europæiske Unions samhørighedspolitikker.
      Artikel 8
      Følgende skal gælde for gennemførelsen af den norske finansieringsmekanisme:

                  1.

                  Der anlægges den højeste grad af åbenhed, ansvarlighed og omkostningseffektivitet i alle faser af gennemførelsen, ligesom målsætningerne for og principperne om god forvaltningsskik, bæredygtig udvikling og ligestilling overholdes. Målsætningerne for den norske finansieringsmekanismeforfølges i et tæt samarbejde mellem modtagerlandene og Kongeriget Norge.

                  2.

                  For at sikre en effektiv og målrettet gennemførelse og under hensyntagen til nationale prioriteringer udarbejder Kongeriget Norge sammen med det enkelte modtagerland et aftalememorandum, hvori den flerårige programmering og strukturerne for forvaltning og kontrol fastlægges.

                  3.

                  Efter udarbejdelsen af aftalememorandummet fremsender modtagerlandene forslag til programmer. Kongeriget Norge vurderer og godkender forslagene og indgår tilskudsaftaler med modtagerlandene for hvert program. Detaljeringsgraden i programmet afstemmes efter bidragets størrelse. Inden for de enkelte programmer kan der undtagelsesvis specificeres projekter, herunder betingelser for deres udvælgelse, godkendelse og kontrollen heraf, i henhold til de i stk. 8 nævnte gennemførelsesbestemmelser.
                  Gennemførelsen af de aftalte programmer påhviler modtagerlandene. Modtagerlandene sørger for hensigtsmæssige forvaltnings- og kontrolsystemer for at sikre et sundt system for gennemførelse og forvaltning. Modtagerlandene og Kongeriget Norge kan under særlige omstændigheder aftale, at programmerne forvaltes af en enhed, der udpeges af dem.

                  4.

                  Hvor det er hensigtsmæssigt, bringes partnerskaber i anvendelse i forbindelse med forberedelsen, gennemførelsen, overvågningen og evalueringen af de finansielle bidrag for at sikre bred deltagelse. I partnerskaber kan bl.a. indgå lokale, regionale og nationale niveauer samt den private sektor, civilsamfundet og arbejdsmarkedsparter i modtagerlandene og Kongeriget Norge.

                  5.

                  Kontrolsystemet for forvaltning af den norske finansieringsmekanisme sikrer, at princippet om forsvarlig økonomisk forvaltning overholdes. Kongeriget Norge kan udføre kontroller i henhold til sine interne krav. Til det formål stiller modtagerlandene alle nødvendige former for bistand, oplysninger og dokumentation til rådighed. Kongeriget Norge kan i tilfælde af uregelmæssigheder suspendere finansieringen og kræve midlerne tilbagebetalt.

                  6.

                  Ethvert projekt, der indgår i de flerårige programmer i modtagerlandene, kan gennemføres i et samarbejde mellem enheder i modtagerlandene og i Kongeriget Norge i overensstemmelse med de gældende regler om offentlige indkøb.

                  7.

                  Kongeriget Norges administrationsomkostninger afholdes ud af det samlede beløb, der er nævnt i artikel 2, og vil blive specificeret i de i stk. 8 nævnte gennemførelsesbestemmelser.

                  8.

                  Den samlede forvaltning af den norske finansieringsmekanisme påhviler Kongeriget Norge eller en enhed, som det har udpeget. Yderligere bestemmelser om gennemførelsen af den norske finansieringsmekanisme vil blive fastsat af Kongeriget Norge efter samråd med modtagerlandene. Kongeriget Norge bestræber sig på at fastsætte disse bestemmelser inden underskrivelsen af aftalememorandummet.

            Artikel 9
      Denne aftale ratificeres eller godkendes af parterne efter deres egne procedurer. Ratifikations- eller godkendelsesinstrumenterne deponeres hos Generalsekretariatet for Rådet for Den Europæiske Union.
      Den træder i kraft på den første dag i den anden måned efter deponeringen af det sidste ratifikations- eller godkendelsesinstrument.
      I afventning af afslutningen af de i stk. 1 og 2 omhandlede procedurer, anvendes denne aftale midlertidigt fra den første dag i den første måned efter deponeringen af den sidste meddelelse med henblik herpå.
      Artikel 10
      Denne aftale, der er udfærdiget i ét eksemplar på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og norsk, idet hver af disse tekster har samme gyldighed, deponeres hos Generalsekretariatet for Rådet for Den Europæiske Union, som fremsender en bekræftet kopi til hver af parterne i denne aftale.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Iουλίου 2010.
         Done at Brussels on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Utferdiget i Brussel, den 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Konveriket Norge

      TILLÆGSPROTOKOL
      til overenskomsten mellem Det Europæiske Økonomiske Fællesskab og Republikken Island
      DEN EUROPÆISKE UNION
      og
      ISLAND
      HAR —
      UNDER HENVISNING til overenskomsten mellem Det Europæiske Økonomiske Fællesskab og Republikken Island undertegnet den 22. juli 1972 og de eksisterende ordninger for handel med fisk og fiskevarer mellem Island og Fællesskabet,
      UNDER HENVISNING til tillægsprotokollen til overenskomsten mellem Det Europæiske Økonomiske Fællesskab og Republikken Island som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union, navnlig artikel 2,
      UNDER HENVISNING til tillægsprotokollen til aftalen mellem Det Europæiske Økonomiske Fællesskab og Island efter Republikken Bulgariens og Rumæniens tiltrædelse af Den Europæiske Union, navnlig artikel 2,
      BESLUTTET AT INDGÅ DENNE PROTOKOL:
      Artikel 1
      De særlige bestemmelser, der gælder for indførsel i Den Europæiske Union af visse former for fisk og fiskevarer med oprindelse i Island, er fastsat i denne protokol og bilaget hertil.
      De årlige toldfrie kontingenter er fastlagt i bilaget til denne protokol. Disse kontingenter dækker perioden fra den 1. maj 2009 til den 30. april 2014. Ved udgangen af denne periode tages kontingentniveauet op til fornyet overvejelse under hensyntagen til alle relevante interesser.
      Artikel 2
      Mængden af de toldfrie kontingenter for den første 12-måneders-periode fra den 1. maj 2009 til den 30. april 2010 vil blive tildelt perioden fra den 1. maj 2010 til den 30. april 2011.
      Hvis mængden af kontingenter for kontingentperioden fra den 1. maj 2010 til den 30. april 2011 ikke opbruges, skal de resterende mængder overføres til kontingentperioden fra den 1. maj 2011 til den 30. april 2012. Til det formål skal træk på kontingenterne, der gælder fra den 1. maj 2010 til den 30. april 2011, indstilles på den anden arbejdsdag i Kommissionen efter den 1. september 2011. Den følgende arbejdsdag skal den uudnyttede del af disse kontingenter stilles til rådighed i henhold til det tilsvarende kontingent, der gælder perioden fra den 1. maj 2011 til den 30. april 2012. Fra denne dato og fremefter er træk med tilbagevirkende kraft eller tilbagesendelse ikke mulig på de toldkontingenter, der gælder fra den 1. maj 2010 til den 30. april 2011.
      Artikel 3
      Denne protokol ratificeres eller godkendes af de kontraherende parter i overensstemmelse med deres egne procedurer. Ratifikations- eller godkendelsesinstrumenterne deponeres hos Generalsekretariatet for Rådet for Den Europæiske Union.
      Den træder i kraft på den første dag i den anden måned efter deponeringen af det sidste ratifikations- eller godkendelsesinstrument.
      I afventning af afslutningen af de i stk. 1 og 2 omhandlede procedurer, anvendes denne protokol midlertidigt fra den første dag i den tredje måned efter deponeringen af den sidste meddelelse med henblik herpå.
      Artikel 4
      Denne protokol, der er udfærdiget i ét eksemplar på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og islandsk, idet hver af disse tekster har samme gyldighed, deponeres hos Generalsekretariatet for Rådet for Den Europæiske Union, som fremsender en bekræftet kopi til hver af parterne i denne aftale.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         'Εγινε στις Βρυξέλλες, στις 28 Iουλίου 2010.
         Done at Brussels on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Gert i Brussel, 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

         BILAG

            SÆRLIGE BESTEMMELSER NÆVNT I PROTOKOLLENS ARTIKEL 1

         I tillæg til de eksisterende toldkontingenter åbner Unionen følgende nye, årlige toldfrie kontingenter for varer med oprindelse i Island:

                     KN-kode

                     Varebeskrivelse

                     Årlig (1.5-30.4) kontingentmængde i nettovægt, medmindre andet er angivet

                     0303 51 00

                     Sild af arten Clupea harengus og Clupea pallasii, frosne, undtagen lever og rogn (1)

                     950 tons

                     0306 19 30

                     Jomfruhummer (Nephrops norvegicus), frosset

                     520 tons

                     0304 19 35

                     Filet af rødfisk (Sebastes spp.), fersk eller kølet

                     750 tons

            (1)  Toldkontingentfordelen vil ikke blive indrømmet for varer, der angives til overgang til fri omsætning i perioden fra den 15. februar til den 15. juni.

      TILLÆGSPROTOKOL TIL OVERENSKOMSTEN
      mellem Det Europæiske Økonomiske Fællesskab og Kongeriget Norge
      og
      KONGERIGET NORGE
      HAR —
      UNDER HENVISNING til overenskomsten mellem Det Europæiske Økonomiske Fællesskab og Kongeriget Norge undertegnet den 14. maj 1973 og de eksisterende ordninger for handel med fisk og fiskevarer mellem Norge og Den Europæiske Union,
      UNDER HENVISNING til tillægsprotokollen til overenskomsten mellem Det Europæiske Økonomiske Fællesskab og Kongeriget Norge som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union, navnlig artikel 2,
      UNDER HENVISNING til tillægsprotokollen til overenskomsten mellem Det Europæiske Økonomiske Fællesskab og Kongeriget Norge som følge af Republikken Bulgariens og Rumæniens tiltrædelse af Den Europæiske Union, navnlig artikel 2,
      BESLUTTET AT INDGÅ DENNE PROTOKOL:
      Artikel 1
      De særlige bestemmelser, der gælder for indførsel i Den Europæiske Union af visse former for fisk og fiskevarer med oprindelse i Norge, er fastsat i denne protokol og bilaget hertil.
      De årlige toldfrie kontingenter er fastlagt i bilaget til denne protokol. Disse kontingenter dækker perioden fra den 1. maj 2009 til den 30. april 2014. Ved udgangen af denne periode tages kontingentniveauet op til fornyet overvejelse under hensyntagen til alle relevante interesser.
      Artikel 2
      De kontingentstørrelser, der skulle have været åbnet for Norge fra den 1. maj 2009 og frem til gennemførelsen af denne protokol, deles i lige dele og tildeles på årsbasis i resten af denne protokols anvendelsesperiode.
      Artikel 3
      Norge tager de fornødne skridt til at sikre den fortsatte gyldighed af kongeligt dekret af 21. april 2006 om tilladelse til fri transit for fisk og fiskevarer, der er landet i Norge af skibe, som sejler under en EU-medlemsstats flag. Dette dekret skal gælde for den i artikel 1 nævnte periode, når de årlige toldkontingenter er blevet gennemført.
      Artikel 4
      Oprindelsesreglerne, der gælder for de kontingenter, der er angivet i bilaget til denne protokol, skal være de samme som i protokol nr. 3 til overenskomsten mellem Det Europæiske Økonomiske Fællesskab og Kongeriget Norge undertegnet den 14. maj 1973.
      Artikel 5
      Denne protokol ratificeres eller godkendes af parterne efter deres egne procedurer. Ratifikations- eller godkendelsesinstrumenterne deponeres hos Generalsekretariatet for Rådet for Den Europæiske Union.
      Den træder i kraft på den første dag i den anden måned efter deponeringen af det sidste ratifikations- eller godkendelsesinstrument.
      I afventning af afslutningen af de i stk. 1 og 2 omhandlede procedurer, anvendes denne protokol midlertidigt fra den første dag i den tredje måned efter deponeringen af den sidste meddelelse med henblik herpå.
      Artikel 6
      Denne protokol, der er udfærdiget i ét eksemplar på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og norsk, idet hver af disse tekster har samme gyldighed, deponeres hos Generalsekretariatet for Rådet for Den Europæiske Union, som fremsender en bekræftet kopi til hver af parterne.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Iουλίου 2010.
         Done at Brussels, on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje, 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010.
         Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Utferdiget i Brussel, 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Kongeriket Norge

         BILAG

            SÆRLIGE BESTEMMELSER NÆVNT I PROTOKOLLENS ARTIKEL 1

         I tillæg til de eksisterende toldfrie kontingenter åbner Den Europæiske Union følgende nye, årlige toldfrie kontingenter for varer med oprindelse i Norge:

                     KN-kode

                     Varebeskrivelse

                     Årlig (1.5-30.4) kontingentmængde i nettovægt, medmindre andet er angivet

                     0303 29 00

                     Anden laksefisk, frosset

                     2 000 tons

                     0303 51 00

                     Sild af arten Clupea harengus og Clupea pallasii, frosne, undtagen lever og rogn (1)

                     45 800 tons

                     0303 74 30

                     Makrel af arterne Scomber scombrus og Scomber japonicus, frosset, hel, undtagen lever og rogn (2)

                     39 800 tons

                     0303 79 98

                     Andre fisk, frosset, undtagen lever og rogn

                     2 200 tons

                     0304 29 75
                     ex 0304 99 23

                     Sildefileter af arterne Clupea harengus and Clupea pallasii, frosset
                     Sildelapper af arterne Clupea harengus and Clupea pallasii, frosset (3)

                     67 600 tons

                     ex 1605 20 10
                     ex 1605 20 91
                     ex 1605 20 99

                     Rejer, pillede og frosne, tilberedt eller konserverede

                     7 000 tons

                     ex 1604 12 91
                     ex 1604 12 99

                     Sild, tilberedt med krydderier og/eller eddike, i saltlage (4)

                     3 000 tons drænet nettovægt

            (1)  Toldkontingentfordelen vil ikke blive indrømmet for varer, der angives til overgang til fri omsætning i perioden fra den 15. februar til den 15. juni.

            (2)  Toldkontingentfordelen vil ikke blive indrømmet for varer, der angives til overgang til fri omsætning i perioden fra den 15. februar til den 15. juni.

            (3)  Toldkontingentfordelen vil ikke blive indrømmet for varer med KN-kode 0304 99 23, der angives til overgang til fri omsætning i perioden fra den 15. februar til den 15. juni.

            (4)  Kontingentet øges til 4 000 tons drænet nettovægt i perioden fra den 1. maj 2010 til den 30. april 2011, til 5 000 tons drænet nettovægt i perioden fra den 1. maj 2011 til den 30. april 2012 og til 6 000 tons drænet nettovægt i perioden fra den 1. maj til den 30. april i hver af de efterfølgende 12-måneders-perioder.


title: 2012/622/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Lægemiddelagentur for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2010

text:
               17.10.2012

               DA

               Den Europæiske Unions Tidende

               L 286/377

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Lægemiddelagentur for regnskabsåret 2010
   (2012/622/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Lægemiddelagentur for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 726/2004 (3) om oprettelse af et europæisk lægemiddelagentur, særlig artikel 68,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0107/2012),

               1.

               udsætter sin afgørelse om meddelelse af decharge til eksekutivdirektøren for Det Europæiske Lægemiddelagentur for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til eksekutivdirektøren for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 27.

      (2)  EFT L 248 af 16.9.2002, s. 1.

      (3)  EUT L 136 af 30.4.2004, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Lægemiddelagentur for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 726/2004 (3) om oprettelse af et europæisk lægemiddelagentur, særlig artikel 68,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0107/2012),

                  A.

                  der henviser til, at Revisionsretten i sin beretning om Det Europæiske Lægemiddelagenturs årsregnskab for regnskabsåret 2009 afgav en revisionserklæring med forbehold, for så vidt angår de underliggende transaktioners lovlighed og formelle rigtighed,

                  B.

                  der henviser til, at Parlamentet i sin afgørelse af 10. maj 2011 vedtog at udsætte meddelelsen af decharge til agenturets eksekutivdirektør for gennemførelsen af agenturets budget for regnskabsåret 2009 (5), men derefter meddelte decharge i sin afgørelse af 25. oktober 2011 (6),

                  C.

                  der henviser til, at Parlamentet den 25. oktober 2011 meddelte decharge til agenturets eksekutivdirektør for gennemførelsen af agenturets budget for regnskabsåret 2009 og i beslutningen med bemærkningerne til afgørelsen bl.a.:

                              —

                              fremhævede, at dechargemyndigheden under de kommende dechargeprocedurer fortsat nøje ville overvåge gennemførelsesniveauet for de foranstaltninger, der træffes for at afhjælpe de alvorlige svagheder inden for agenturet, som blev afdækket i beretningerne fra såvel Revisionsretten som Den Interne Revisionstjeneste (IAS)

                              —

                              opfordrede agenturet til at orientere dechargemyndigheden om de skridt, der tages vedrørende effektiv overholdelse af dets adfærdskodeks, for så vidt angår håndtering af interessekonflikter

                              —

                              fastholdt og overtydede samtidig agenturet om vigtigheden af, at alle de tiltag, der nævntes i de respektive revisionsberetninger, herunder den for 2010, bør være gennemført fuldt ud inden indledningen på den næste dechargeprocedure,

                  D.

                  der henviser til, at Revisionsretten fastslog, at den har fået rimelig sikkerhed for, at årsregnskabet for regnskabsåret 2010 er rigtigt, og at de underliggende transaktioner er lovlige og formelt rigtige,

                  E.

                  der henviser til, at agenturets budget for 2010 var på 208 400 000 EUR, hvilket er en forhøjelse på 7,20 % i forhold til regnskabsåret 2009,

                  F.

                  der henviser til, at det oprindelige tilskud over Unionens budget til agenturets budget for 2010 var på 28 279 600 EUR mod 36 390 000 EUR i 2009 (7) og til, at det samlede tilskud fra Unionens budget til agenturets for 2010 var på 36 600 100 EUR,

         Opfølgning på 2009-decharge

                  1.

                  forventer, at agenturet underretter dechargemyndigheden om resultaterne af de skridt, der tages vedrørende følgende spørgsmål:

                              —

                              bestyrelsens vedtagelse af handlingsplanen med de særlige foranstaltninger til afhjælpning af de konstaterede mangler i udbudsprocedurerne og med en tidsplan for dens gennemførelse

                              —

                              den omhyggelige kontrol med den konkrete anvendelse af de eksisterende procedurer vedrørende afdækning og håndtering af interessekonflikter blandt personale og eksperter;

                        opfordrer Revisionsretten til at give rimelig sikkerhed for, at agenturet har foretaget en effektiv afhjælpning af manglerne vedrørende dets udbudsprocedurer, og opfordrer IAS til at give dechargemyndigheden sikkerhed for, at der er sket en virkningsfuld anvendelse af de eksisterende procedurer for håndtering af interessekonflikter blandt agenturets personale og eksperter;

                  2.

                  opfordrer agenturet og IAS til øjeblikkeligt at verificere, hvorvidt de tiltag, der er specificeret i revisionsberetningerne, inklusive den for 2010, er blevet gennemført i deres fulde udstrækning, og til at underrette dechargemyndigheden herom;

                  3.

                  bemærker på baggrund af agenturets oplysninger, at bestyrelsen den 15. december 2011 har godkendt forslaget om, at agenturet på bestyrelsesmødet i juni 2012 fremlægger detaljerede gennemførelsesbestemmelser vedrørende:

                              —

                              fastlæggelse af den nye struktur og ansvarsområdet for det rådgivende udvalg for udbud og kontrakter

                              —

                              gennemførelse af en flerårig plan for offentlige udbud

                              —

                              fastlæggelse af ansvaret for ovenstående;

                        kræver, at bestyrelsen sender handlingsplanen til dechargemyndigheden senest den 30. juni 2012;

         Budgetmæssig og økonomisk forvaltning

                  4.

                  minder om, at Unionens oprindelige bidrag til agenturet i 2010 var på 26 335 100 EUR; bemærker dog, at dette beløb blev forøget med 10 265 000 EUR, der stammede fra inddrivelser af overskydende midler, således at Unionens samlede bidrag for 2010 var på 36 600 100 EUR;

                  5.

                  understreger, at der af Den Europæiske Unions almindelige budget for regnskabsåret 2010 som endeligt vedtaget fremgår to forskellige tal for Unionens oprindelige bidrag til agenturets budget, nemlig 28 279 600 EUR og 26 335 100 EUR; opfordrer derfor indtrængende Kommissionen til at oplyse dechargemyndigheden om det nøjagtige støttebeløb, der er afsat til agenturet;

                  6.

                  erkender, at Det Europæiske Lægemiddelagenturs budget finansieres dels via Unionens budget og dels via de gebyrer, som lægemiddelindustrien betaler ved ansøgning om, opnåelse eller fornyelse af EU-markedsføringstilladelser; konstaterer ud fra årsberetningen, at 73 % af agenturets indtægter i 2010 anslås at stamme fra gebyrindtægter, og at den relative procentvise indtægt fra EU-bidraget sideløbende med stigningen i de gebyrbaserede indtægter faldt fra 23 % i 2006 til 14 % i 2010;

                  7.

                  uddrager af årsberetningen, at der blev opført 17 undtagelser i undtagelsesregisteret i 2010;

                  8.

                  konstaterer, at der er svagheder ved agenturets system til validering af kreditorfordringer vedrørende it-kontrakter; tager notits af agenturets bemærkning om, at de svagheder, som Revisionsretten har konstateret i forbindelse med en menneskelig fejl, er blevet rettet, at det har styrket sin forudgående operationelle og finansielle kontrol med fakturaer og at der ikke er blevet konstateret nogen yderligere svagheder; opfordrer Revisionsretten til at verificere disse forhold og underrette Parlamentet herom;

         Fremførte bevillinger og annulleringer

                  9.

                  konstaterer på baggrund af agenturets beretning om budgetmæssig og finansiel forvaltning, at de automatiske fremførsler til regnskabsåret 2011 var på et samlet beløb af 41 655 049,44 EUR svarende til 20,90 % af de forpligtede bevillinger, og at der anmodedes om en ikke-automatisk fremførsel til regnskabsåret 2011 på i alt 3 500 000 EUR eller 1,68 % af de endelige bevillinger;

                  10.

                  er betænkelig ved, at Revisionsretten endnu en gang påpegede en høj fremførsel på 17 600 000 EUR under afsnit II (administrative udgifter); understreger, at denne situation viser, at der var forsinkelser i gennemførelsen de aktiviteter, der blev finansieret under afsnit II i agenturets budget, og at agenturet ikke efterlever budgetprincippet om etårighed;

                  11.

                  tager med bekymring Revisionsrettens øvrige bemærkning til efterretning, nemlig at kun 36 % af de bevillinger, der fremførtes til 2011, svarer til udgifterne fra 2010, mens de resterende 64 % af de fremførte beløb ikke vedrørte regnskabsåret 2010;

                  12.

                  gør opmærksom på, at Revisionsretten allerede havde påpeget det høje antal af fremførsler i de foregående regnskabsår; konstaterer navnlig, at Revisionsretten påpegede en fremførsel i 2009-budgettet på 19 500 000 EUR (38 % af agenturets forpligtelser) og at dette i 2008 var på 36 000 000 EUR (19,7 % af 2008-budgettet);

                  13.

                  uddrager af agenturets beretning om budgetmæssig og økonomisk forvaltning, at bevillinger på i alt 9 074 296,49 EUR i 2010 blev annulleret, mod 7 693 276,58 EUR i 2009; noterer sig agenturets bemærkning om, at omfanget af annullerede bevillinger er resultatet af et skarpt tilsyn med de faktiske indtægter og justeringer i forhold til udgifter; opfordrer indtrængende agenturet til øjeblikkeligt at tage skridt til at begrænse omfanget af annullerede bevillinger og til at vedtage en handlingsplan indeholdende konkrete foranstaltninger — herunder med sigte på en mere striks vurdering af gebyrindtægterne og modtagelsesperioden — og tidsfrister til imødegåelse af disse vedblivende problemer, senest den 30. juni 2012;

         Udbudsprocedurer og overførsler

                  14.

                  uddrager af årsberetningen, at agenturet foruden de 165 specifikke kontrakter, der blev indgået under rammekontrakterne, indgik 70 nye offentlige indkøbskontrakter med en værdi af over 25 000 EUR i løbet af 2010;

                  15.

                  konstaterer i agenturets beretning om budgetmæssig og økonomisk forvaltning, at der i 2010 blev godkendt 13 overførsler til et samlet beløb af 13 714 500 EUR (15,29 % af de endelige bevillinger); bemærker endvidere, at agenturet allerede i 2009 havde vedtaget 10 overførsler til et samlet beløb af 9 609 000 EUR; opfordrer agenturet til at vedtage en handlingsplan indeholdende konkrete foranstaltninger og frister til løsning af dette vedvarende problem;

         System til godtgørelse for leverede tjenesteydelser

                  16.

                  opfordrer agenturet til at indføre et system til godtgørelse for tjenesteydelser, der udføres af medlemsstaternes myndigheder, og som skal baseres på medlemsstaterne reelle omkostninger; opfordrer også agenturet til straks at underrette dechargemyndigheden, når dette system er etableret; bemærker i denne forbindelse, at det nye betalingssystem allerede blev forelagt for bestyrelsen på dens møde den 10. december 2009, men at denne i sidste ende lod forslaget falde;

                  17.

                  støtter op om alle de bestræbelser, der gøres på agenturets styrende og administrative niveau for at reformere betalingssystemet for tjenesteydelser udført af medlemsstaternes myndigheder, idet dette klart skal være baseret på reelle omkostninger; opfordrer indtrængende bestyrelsen til at gøre fremskridt desangående;

                  18.

                  bemærker, at bestyrelsen ved at undlade at indføre et nyt betalingssystem accepterer og tager direkte ansvar for visse meget store risici, såsom manglende overholdelse af lovpligtige krav, de eventuelle finansielle effekter ved det nuværende betalingssystem og dets omdømme; agter derfor ikke at acceptere den tvivlsomme holdning, som bestyrelsen indtager, og opfordrer agenturet til at vedtage en handlingsplan om dette forhold og til at underrette dechargemyndigheden senest den 30. juni 2012;

         Personaleforvaltning

                  19.

                  opfordrer indtrængende agenturet til at styrke sine ansættelsesprocedurer og sikre, at den dertil hørende dokumentation forvaltes korrekt; opfordrer især agenturet til at forbedre dets dokumentation af ansættelsesforløbet for kontraktansatte og ansættelsesmyndigheden til at opstille en reserveliste med forslag forelagt af udvælgelsesudvalgene;

                  20.

                  fremdrager også fra Revisionsretten, at agenturet ikke sondrer tilstrækkeligt mellem vikarer og kontraktansatte; opfordrer derfor agenturet til kun at ansætte vikarer til kortvarige stillinger og give gennemsigtig adgang til stillinger for kontraktansatte;

         Håndtering af interessekonflikter

                  21.

                  opfordrer indtrængende agenturet til at sørge for central koordination af udarbejdelsen af en metodologi for vurdering af fælles eksperter, der skal være gældende for alle nationale kompetente myndigheder og for tilsynet hermed; bemærker, at en fælles hensigtserklæring indgået mellem agenturet og hver national kompetent myndighed om tilsyn med eksperternes videnskabelige niveau trådte i kraft den 4. juli 2011, og at agenturet herefter fortsat er ansvarlig for udarbejdelsen og samordningen af en fælles ekspertvurdering og ekspertmetodologi;

                  22.

                  fremhæver, at agenturet må færdiggøre indgåelsen af fælles hensigtserklæringer om uafhængigheden af videnskabelig evaluering, ændre dets interne procedurer i overensstemmelse hermed og opdatere eksperternes database; noterer sig agenturets svar om, at den fælles hensigtserklæring om uafhængigheden af videnskabelig evaluering blev underskrevet i oktober 2011, og at ekspertdatabasen blev opdateret således, at det nu er muligt at uploade elektroniske interesseerklæringer direkte i databasen; opfordrer agenturet til at underrette dechargemyndigheden om status for gennemførelsen af disse foranstaltninger senest den 30. juni 2012; opfordrer endvidere agenturet og IAS til at underrette dechargemyndigheden, så snart agenturet konkret har gennemført disse meget vigtige henstillinger;

                  23.

                  opfordrer agenturet til at underrette dechargemyndigheden om, hvordan det har i sinde at sikre, at procedurerne for inddragelse af eksperter er fuldt implementerede, indtil de fælles hensigtserklæringer om uafhængigheden af videnskabelig evaluering er blevet undertegnet af alle de nationale, kompetente myndigheder;

                  24.

                  opfordrer agenturet til at orientere om dets deltagelse i private organisationers tilrettelæggelse af konferencer, som f.eks. TOPRA (Organisation for Professionals in Regulatory Affairs);

                  25.

                  noterer sig agenturets meddelelse om, at dets bestyrelse den 1. februar 2012 har vedtaget en »beslutning om bestemmelserne vedrørende artikel 11a og 13 i personalevedtægten om håndtering af interesser erklæret af ansatte ved Det Europæiske Lægemiddelagentur« og at eksekutivdirektøren har vedtaget en »beslutning om reglerne om håndtering af interesser erklæret af udstationerede nationale eksperter, besøgende eksperter, praktikanter og midlertidigt ansatte ved Det Europæiske Lægemiddelagentur«; opfordrer agenturet til at underrette dechargemyndigheden om, hvilke konkrete foranstaltninger der er truffet for at gennemføre disse beslutninger senest den 30. juni 2012, således at Parlamentet kan vurdere de etablerede procedurer for håndtering af potentielle interessekonflikter for alle de kategorier, der er anført i de to beslutninger, såvel som for bestyrelsesmedlemmerne;

                  26.

                  konstaterer med bekymring, at der også inden for de finansielle kredsløb er potentielle interessekonflikter i forbindelse med behandling af betalinger, idet opdelingen af opgaver er utilstrækkelig; opfordrer derfor indtrængende agenturet til at være behørigt opmærksom på denne betydelige risiko og til at tage øjeblikkelige skridt til at udbedre denne svaghed;

                  27.

                  noterer sig, at den tidligere eksekutivdirektør for agenturet i en skrivelse af 28. december 2010 til agenturet skitserede de aktiviteter, som han agtede at påbegynde efter sin tjenesteperiode; mener, at den første beslutning af 11. januar 2011 om at godkende den tidligere eksekutivdirektørs nye aktiviteter, der blev truffet af formanden for agenturets bestyrelse, udgør en overtrædelse af EU-reglerne om interessekonflikter, især afsnit II, artikel 16, i vedtægten for tjenestemænd i Den Europæiske Union; minder om, at i henhold til afsnit II, artikel 11, og afsnit IV, artikel 91, i ansættelsesvilkårene for de øvrige ansatte i Unionen finder denne bestemmelse tilsvarende anvendelse på midlertidige ansatte og kontraktansatte; mener, at den omstændighed, at bestyrelsen den 17. marts 2011 først efter omfattende offentlige protester vedtog begrænsninger af den tidligere eksekutivdirektørs fremtidige aktiviteter, klart beviser, at agenturet i første omgang ikke havde anvendt personalevedtægten korrekt, hvilket giver videre anledning til bekymring om den generelle anvendelse af disse regler; anmoder agenturets eksekutivdirektør om at fremlægge en udførlig rapport om gennemførelsen af artikel 16 i vedtægten for tjenestemænd i agenturet;

                  28.

                  er yderst foruroliget over, at agenturet og dets bestyrelse ikke har formået reelt at løse problemet om interessekonflikter; bemærker, at agenturet i april 2012 vedtog en revideret politik for håndtering af interessekonflikter blandt eksperter og medlemmer af det videnskabelige udvalg, såvel som en procedure for tilfælde, hvor eksperter og udvalgsmedlemmer er indblandet i misbrug af betroede midler; fastholder, at anvendelse og konkrete resultater er den eneste måde, hvorpå effektiviteten af den nye politik og procedure kan efterprøves; mener, at agenturet i løbet af 2012 bør kontrollere alle de interesseerklæringer, som eksperterne og medlemmerne af det videnskabelige råd har afgivet; opfordrer derfor agenturet til at fremlægge data — inklusive tal og navne — vedrørende gennemførelsen af denne procedure; opfordrer desuden agenturet til senest ved udgangen af august 2012 at have kontrolleret mindst 75 % af eksperternes interesseerklæringer og mindst 75 % af interesseerklæringerne fra medlemmerne af det videnskabelige udvalg og til at forelægge dechargemyndigheden kontrolresultaterne tillige med en handlingsplan med tidsplan for det resterende forløb til kontrol af interesseerklæringer;

                  29.

                  minder om, at agenturets tidligere eksekutivdirektørs ansættelse ved et konsulentfirma, der blandt andet rådgiver medicinalfirmaer, næsten lige efter hans aftrædelse fra agenturet, gav budgetmyndigheden anledning til at sætte spørgsmålstegn ved agenturets reelle uafhængighed og den måde, hvorpå dets bestyrelse har anvendt personalevedtægtens artikel 16; er endvidere bekymret over forlydenderne om, at agenturets tidligere eksekutivdirektør etablerede sin egen konsulentvirksomhed, mens han endnu bestred sit embede; opfordrer agenturet til at forsyne dechargemyndigheden med yderligere oplysninger om denne sag senest den 30. juni 2012;

                  30.

                  opfordrer indtrængende Revisionsretten til at færdiggøre og fremlægge sin aktuelle revision af interessekonflikterne inden for agenturet;

                  31.

                  beklager, at mange af eksperterne ikke har offentliggjort nogen interesseerklæringer, og at sammenligning mellem interesseerklæringer offentliggjort af henholdsvis de relevante nationale styrelser og agenturet i nogle tilfælde fremviser betydelige forskelle; beklager endvidere dybt, at mindst ét medlem af agenturets bestyrelse, der også er suppleant i Udvalget for Humanmedicinske Lægemidler, undlod at erklære, at han for nylig overtog ledelsesansvaret i et medicinalfirma;

                  32.

                  glæder sig over agenturets initiativ til på sit websted at offentliggøre interesseerklæringer fra ansatte på ledelsesposter og fra de eksperter, der er involveret i evalueringen af lægemidler; bemærker med interesse, at denne liste også anførte graden af risiko for interessekonflikt; mener, at de forrige stillinger — den professionelle baggrund — som minimum bør offentliggøres sammen med interesseerklæringerne med det formål at muliggøre bekræftelse af interesseerklæringerne og indkredse eventuelle konfliktforhold; opfordrer derfor agenturet til at forsyne Parlamentet med oplysninger om status for gennemførelsen af disse foranstaltninger senest den 30. juni 2012;

                  33.

                  opfordrer indtrængende agenturet til at kontrollere de interesseerklæringer, som det får tilsendt, og til stikprøvevist at foretage en grundig kontrol, navnlig ved at gennemføre et system med henblik på at krydstjekke interesseerklæringerne med industriens og de relevante nationale styrelsers oplysninger;

                  34.

                  er ikke desto mindre betænkelig ved agenturets tilgang til efterprøvning af interesseerklæringerne, idet denne fortrinsvist er baseret på tillid og ikke på verifikation; er navnlig bekymret over, at sammenligning af eksperternes interesseerklæringer som offentliggjort af henholdsvis de relevante, nationale styrelser og agenturet i visse tilfælde afslører betydelige uoverensstemmelser; opfordrer derfor agenturet til at indføre en konkret mekanisme til grundig kontrol af de interesseerklæringer, som agenturet modtager, og til at underrette dechargemyndigheden om disse forhold senest den 30. juni 2012;

                  35.

                  opfordrer indtrængende agenturet til at anvende sin politik vedrørende interessekonflikter på sin bestyrelse;

                  36.

                  bemærker, at agenturet er blevet revideret af Revisionsretten inden for rammerne af særberetningen om interessekonflikter inden for Unionens agenturer; tager Revisionsrettens oplysning om, at denne særberetning vil blive offentliggjort i slutningen af juni 2012 til efterretning; er af den mening, at beslutningen om decharge i betragtning af omfanget af de kritiske spørgsmål, der er rejst vedrørende interessekonfliktproblematikken inden for agenturet, bør udsættes indtil offentliggørelsen af særberetningen, for at Revisionsrettens undersøgelsesresultater kan tages med i betragtning;

                  37.

                  mener, at en effektiv håndtering af interessekonflikter er af afgørende betydning for opretholdelsen af den offentlige tillid til agenturets arbejde;

                  38.

                  anerkender, at agenturet er villigt til at offentliggøre interesseerklæringer for de eksperter, der er involveret i evalueringen af lægemidler; finder det dog dybt beklageligt, at mange af eksperterne endnu ikke har offentliggjort deres interesseerklæringer;

                  39.

                  tager til efterretning, at bestyrelsen den 17. marts 2011 vedtog visse begrænsninger for den tidligere eksekutivdirektørs efterfølgende arbejdsliv, hvilket skete efter en offentlig protest, der blev støttet af Parlamentet, over bestyrelsens tidligere beslutning i januar 2011 om at give sin fulde opbakning til hans nye aktiviteter; minder i denne forbindelse om, at en delegation fra Udvalget om Miljø, Folkesundhed og Fødevaresikkerhed besøgte agenturet i juni 2011 for at følge op på denne sag og indhente yderligere oplysninger om de forbedrede procedurer; minder endvidere om, at udvalget holdt drøftelser med den udpegede eksekutivdirektør i juli 2011, hvor spørgsmålet på ny blev rejst med henblik på at undgå denne type hændelser i fremtiden;

         Resultater

                  40.

                  mener, at en vurdering af, om de systemer, der i agenturet skal støtte tilvejebringelsen af videnskabelig rådgivning om lægemidler beregnet til mennesker, er tilstrækkelige og effektive, er et vigtigt redskab til at måle agenturets arbejde med;

                  41.

                  bemærker den kvantitative forøgelse af varer og tjenesteydelser (udtalelser, rapporter, videnskabelig rådgivning, inspektioner) sammenlignet med 2009; er ligeledes tilfreds med gennemførelsen af Europa-Parlamentets og Rådets forordning (EF) nr. 141/2000 af 16. december 1999 om lægemidler til sjældne sygdomme (8) og tilskynder agenturet til at fortsætte dets bestræbelser på at skabe incitamenter til forskning, udvikling og markedsføring af udpegede lægemidler til sjældne sygdomme;

         Intern revision

                  42.

                  noterer sig agenturets meddelelse om, at 11 af IAS's »meget vigtige« henstillinger stadig mangler at blive implementeret; tager til efterretning, at én af dem angiveligt er blevet implementeret af agenturet og i øjeblikket gennemgås af revisionstjenesten;

                  43.

                  er bekymret over, at syv af disse »meget vigtige« henstillinger er blevet forsinket i mere end 12 måneder; bemærker, at disse henstillinger angår:

                              —

                              efterlevelse af artikel 110 i personalevedtægten

                              —

                              ansættelsesproceduren

                              —

                              anvendelsen af databaser

                              —

                              opstillingen af regler for registrering af varer

                              —

                              retningslinjer for forvaltning af ansattes potentielle interessekonflikter

                              —

                              procedurerne for inddragelse af eksperter

                              —

                              adskillelse af opgaver inden for det finansielle kredsløb;

                        opfordrer derfor indtrængende agenturet til straks at udbedre disse mangler, som IAS har påpeget, og til at underrette dechargemyndigheden om de trufne foranstaltninger;

                  44.

                  er desuden betænkelig ved, at agenturet har afvist to »meget vigtige« henstillinger, som angår:

                              —

                              de gebyrer, der betales til nationale agenturer

                              —

                              reduktionen af antallet af konsulenter, der arbejder direkte under agenturet;

                        tilskynder agenturet til øjeblikkeligt at give dechargemyndigheden en redegørelse for afvisningen af disse to henstillinger;

                  45.

                  bemærker, at når IAS i sin opfølgningsberetning af september 2010 fortsat fandt »vurderingen af uafhængigheden af de eksperter, som deltog i vurderingsgruppen, utilstrækkelig«, bør eksekutivdirektøren offentliggøre en liste over alle de omhandlede autoriserede lægemidler og aflægge rapport om, hvordan agenturet agter at rette op på disse procedurer;

                  46.

                  henleder opmærksomheden på sine henstillinger i tidligere dechargebetænkninger, som fremgår af bilaget til denne beslutning;

                  47.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (9) om præstation, økonomisk forvaltning og kontrol af agenturer.

         (1)  EUT C 366 af 15.12.2011, s. 27.

         (2)  EFT L 248 af 16.9.2002, s. 1.

         (3)  EUT L 136 af 30.4.2004, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 173.

         (6)  EUT L 313 af 26.11.2011, s. 27.

         (7)  EFT L 64 af 12.3.2010, s. 445.

         (8)  EFT L 18 af 22.1.2000, s. 1.

         (9)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER I DE FOREGÅENDE ÅR

                  Det Europæiske Lægemiddelagentur

                  2006

                  2007

                  2008

                  2009

                  Resultater

                  Ikke relevant

                              —

                              Princippet om forsvarlig økonomisk forvaltning blev ikke konsekvent fulgt; agenturets prognose for kontantbeholdningen var ikke ordentligt udarbejdet

                              —

                              Agenturet udførte sine opgaver på to steder, hvilket medførte merudgifter (direkte poster: 450 000 EUR)

                              —

                              Gode resultater som følge af indførelsen af et avanceret aktivitetsbaseret budgetteringssystem og brugertilfredshedsovervågning;

                              —

                              Opfordrede agenturet til at genoverveje dets kurtagepolitik i lyset af de finansielle risici, der var opstået i løbet af året

                              —

                              Agenturet udførte sine opgaver på to steder, hvilket medførte merudgifter

                              —

                              Finder det uacceptabelt, at agenturet reelt set ikke anvendte de relevante regler for håndtering af interessekonflikter

                              —

                              12 meget vigtige henstillinger & 1 essentiel henstilling fra en lang række tidligere årsberetninger fra Den Interne Revisionstjeneste var endnu ikke implementeret i 2009
                              Uacceptabelt, at agenturet ikke overholder sin adfærdskodeks, tilskynder det til at dokumentere & vurdere dets styringsmekanismer & indgive de relevante allokeringsafgørelser, som skal gøres tilgængelige via dets websted

                              —

                              Tilskynder agenturet til omgående at underrette dechargemyndigheden om, hvilke foranstaltninger det siden sin oprettelse har iværksat for at sikre eksperters uafhængighed

                              —

                              Anmoder agenturet om at færdiggøre & regelmæssigt ajourføre databasen over europæiske eksperter som fastsat i forordning (EF) nr. 726/2004

                  Bevillingsfremførsler

                  Budgetprincippet om etårighed blev ikke overholdt fuldt ud: Anvendelsesraten for forpligtelsesbevillinger var på mindre end 60 %; mere end 40 % af forpligtelserne blev fremført til regnskabsåret 2007

                  Agenturet oplevede vanskeligheder i forbindelse med programmering, budgettering og gennemførelse af sine aktiviteter; 32 000 000 EUR blev fremført og 4 000 000 EUR annulleret: opfordrer agenturet til at efterleve princippet om etårighed

                  Opfordrer agenturet til at efterleve princippet om etårighed: Fremførte og annullerede budgetbevillinger beløb sig til hhv. 36 000 000 EUR (19,7 % af budgettet) og 9 700 000 EUR (5,3 % af budgettet)

                  Revisionsretten anførte en fremførsel på 19 500 000 EUR (38 % af agenturets forpligtelser) hvoraf 14 800 000 var til aktiviteter, der endnu ikke var blevet implementeret ved årets udgang, viser forsinkelser i gennemførelse af aktiviteter finansieret over afsnit II. Agenturet overholder ikke budgetprincippet om etårighed

                  Udbudsprocedurer

                  Ikke relevant

                              —

                              Problemer med gennemsigtighed vedr. udvælgelseskriterier og evalueringsmetoder for priskriterier og udbudsprocedurer

                              —

                              Opfordrer igen til forbedring af forvaltningen af udbudsprocedurer

                  Opfordrer agenturet til at forbedre dets udbudsprocedurer og dermed afhjælpe manglerne ved disse, dvs. anvendelsen af evalueringsmetoder for priskriterier og den grundlæggende nødvendighed af begrundelser for udvælgelsesproceduren

                              —

                              Er betænkelig ved, at Revisionsretten har fundet fejl i udbudsprocedurerne i et omfang, der svarer til en betydelig andel af agenturets samlede budget for regnskabsåret 2009; mangler ved evalueringskriterierne såsom prisprocedurer og valg af procedure

                              —

                              Opfordrer indtrængende agenturet til at forbedre sine udbudsprocedurer og afhjælpe de svagheder, Revisionsretten har konstateret

                              —

                              Opfordrer agenturet til at opstille en flerårig plan for offentlige indkøb

                              —

                              Opfordrer agenturet til at sikre, at resultaterne af udbudsprocedurerne verificeres, inden der tildeles kontrakter

                  Indtægter fra gebyrer

                  Agenturet har ikke været i stand til at foretage en altomfattende analyse af de udgifter, som medlemsstaternes rapportører har haft, med henblik på at opnå en objektiv og dokumenteret basis, hvormed det kan tilpasse sine betalinger til disse og dermed det gebyr, som dets kunder opkræves; denne situation var i strid med gebyrforordningen

                  Problemer med gennemsigtighed vedr. det beløb, der tilbagebetaltes til medlemsstaternes rapportører

                  Opfordrer Kommissionen til at evaluere agenturets kronisk høje kontantbeholdning (41 887 000 EUR)

                  Opfordrer agenturet til at tilsikre bedre koordinering mellem dets finansielle & videnskabelige tjenestegrene for at råde bod på de uacceptabelt lange frister for indtægtsordrer

                  Intern revision

                  Ikke relevant

                  Ikke relevant

                  Opfordrer agenturet til at efterkomme en »essentiel henstilling« fremsat af Kommissionens Interne Revisionstjeneste vedrørende eksperters interessekonflikter, og otte øvrige »meget vigtige« henstillinger vedrørende påvisning af interessekonflikter hos agenturets ansatte, databaser anvendt til støtte for administrative vurderingsprocedurer og udarbejdelse af retningslinjer for registrering og komplet gennemførelse af sådanne retningslinjer

                              Finder det uacceptabelt, at eksekutivdirektørens revisionserklæring ikke indeholder et eneste forbehold og dermed ikke overholder forpligtelserne i den adfærdskodeks, agenturet har vedtaget under henvisning til revisionserklæringerne fra Den Interne Revisionstjeneste og Revisionsretten

                              Anmoder agenturet om at videresende Den Interne Revisionstjenestes beretninger fra og med 2007 til dechargemyndigheden senest den 30. juni 2011

                              Tilskynder agenturet til straks at efterkomme revisionstjenestens henstillinger og forsyne dechargemyndigheden med en oversigt over trufne og gennemførte foranstaltninger